Diari Oficial de la Generalitat Valenciana


Sumari del DOGV 8961, del 26-11-2020 (2020/9672)

Notificació de la sentència dictada en el judici verbal número 956/18.
----------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9672


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el judici verbal número 956/18. [2020/9672]  
En el procediment a què s'ha fet referència, s'ha dictat la resolució que, literalment, és com segueix:   
Sentència núm. 192/2019   
Jutgessa que la dicta: Gloria Lobato de Abajo.  
Lloc: Elda.   
Data: tretze de desembre de dos mil dènou.  
Part demandant: Francisca Isabel Guerrero Espinosa.  
Advocada: Luisa Pérez Campanario.  
Procuradora: María Jesus Pastor Abad.  
Part demandada: Elche Dental, SL.  
Objecte del judici: resolució contractual i reclamació de quantitat.  
Gloria Lobato de Abajo, magistrada jutgessa del Jutjat de Primera Instància i Instrucció número 3 d'Elda, he vist les presents actuacions de judici verbal en reclamació de quantitat i resolució de contracte per incompliment contractual, seguides davant d'aquest jutjat a instàncies de Francisca Isabel Guerrero Espinosa, assistida per la lletrada Pérez Campanario i representada per la procuradora dels tribunals Pastor Abad, contra l'entitat Elche Dental, SL, declarada en situació de rebel·lia processal, i, en virtut de les facultats que em confereix la Constitució i en nom de S. M. el Rei, dicte la resolució següent:  
  
  
«Dispositiva  
Estime íntegrament la demanda interposada per la procuradora dels tribunals Pastor Abad, que actua en nom i representació de Francisca Isabel Guerrero Espinosa, contra l'entitat Elche Dental, SL, que va ser declarada en situació de rebel·lia processal i, en virtut d'això, acorde:  
  
1. Declarar la resolució per incompliment del contracte de tractament dental concertat entre la demandant i la demandada denominat Pla de tractament núm. ELCD2006144.  
2. Condemnar l'entitat demandada a pagar a la demandant la quantitat de 3.439,80 euros més l'interés legal dels diners des de la data de la interpel·lació judicial, que seran els interessos fixats en l'article 576 de la LEC des del dictat de la sentència.  
Tot això, amb la imposició expressa de costes a la part demandada.  
Notifiqueu aquesta resolució a les parts, feu-los saber que aquesta no és ferma i que és susceptible de recurs d'apel·lació, que s'haurà d'interposar davant d'aquest jutjat dins del termini de 20 dies a comptar de l'endemà de la notificació. En la interposició del recurs, l'apel·lant ha d'esmentar la resolució impugnada, els pronunciaments que impugna i les al·legacions en què es basa l'apel·lació.  
De conformitat amb la modificació de l'LOPJ per la Llei 1/3507 XQQ 4-11-09, disposició addicional 15, és necessària la consignació en el compte de consignacions i depòsits del Jutjat de la quantitat de 50 euros com a requisit per a admetre a tràmit el recurs d'apel·lació que s'ha indicat abans.  
Aquesta és la meua sentència, que pronuncie, mane i signe.»  
  
I, atés que es desconeix el parador d'Elche Dental, SL, estenc aquest edicte perquè valga de cèdula de notificació.  
  
Elda, 13 de novembre de 2020.- La lletrada de l'Administració de justícia: M. José Giner González.